Lincoln Navigator

**Lincoln Navigator** — гэта пазадарожнікі, што вырабляюцца кампаніяй Lincoln з 1998 года. Пабудаваны на агульнай базе з Ford Expedition.

## Navigator І (1998—2002) 
thumb|Lincoln Navigator І

## Navigator ІІ (2002—2006) 
thumb|Lincoln Navigator ІІ
Другое пакаленне з’явілася ў 2002 годзе. Аўтамабілі абсталёўваліся 5,4-літровым рухавіком V8 *Lincoln InTech* і 4-ступеньчатай аўтаматычнай каробкай перадач *4R100*.

Акрамя прывада на заднія колы, прапаноўваўся поўны, з падключэннем пярэдніх колаў — пярэднія колы аўтаматычна падключаюцца з дапамогай муфты з электронным кіраваннем, а ў гразі або на снезе магчыма было задзейнічаць адзін з двух паўнапрывадных рэжымаў (звычайны або з уключанай паніжальнай перадачай).

У пярэдняй падвесцы Навігатара другога пакалення замест тарсіёнаў — пнеўмаспружыны і газанапоўненыя амартызатары. Пярэдняя падвеска — незалежная, пнеўматычная, на падвойных папярочных рычагах, са стабілізатарам. Задняя — незалежная, пнеўматычная, на папярочных рычагах, са стабілізатарам.

У 2005 годзе аўтамабіль быў мадэрнізаваны і атрымаў 5,4-літровы рухавік *Ford Triton* і 6-ступеньчатую каробку *ZF 6HP26*.

Выява:Lincoln Navigator heck.jpg|Выгляд ззаду
Выява:2005-2006 Lincoln Navigator -- 01-29-2010.jpg|Lincoln Navigator ІІ (2005-2006)
Выява:V04441P004.jpg|Пасля франтальнага краш-тэста з умераным перакрыццём, праведзенага NHTSA, 2002 год

## Navigator ІІI (2007—2017) 
thumb|200px|Lincoln Navigator ІІI (2007—2014)

### 2014—2017 
thumb|200px|Lincoln Navigator ІII (2014—2017)
У 2014 годзе пазадарожнік быў абноўлены. Прэм’ера адбылася на аўтасалоне ў Чыкага.

Абноўлены аўтамабіль атрымаў новы 3,5-літровы V6 *EcoBoost* з турбанаддзіманнем і непасрэдным упырскам паліва (375 к.с., 584 Нм).

У ходзе апошніх абнаўленняў 2015 года гэты аўтамабіль атрымаў змены ўнутраных і вонкавых элементаў, а таксама новы турбіраваны рухавік, які забяспечвае вялікую прадукцыйнасць з меншымі выдаткамі. Lincoln Navigator прадстаўлены ў двух варыянтах — са стандартнай і павялічанай колавай базай.

У стандартную камплектацыю Lincoln Navigator уваходзіць: чатырохзонавы клімат-кантроль, сістэма MyLincoln Touch, апошняя версія інфармацыйна-забаўляльнай сістэмы Sync 3 з 8-цалёвым сэнсарным экранам, навігацыяй, галасавым кіраваннем і ўдасканаленай аўдыясістэмай з 14-ю дынамікамі. Таксама, усе мадэлі абсталяваныя святлодыёднай падсветкай датчыкаў прыборнай панэлі. Паўнапрывадныя мадэлі дадаткова ўключаюць сістэму дапамогі пры ўздыме і спуску са схілу.

## Navigator IV (2017—) 
thumb|left|200px|Lincoln Navigator Concept. Аўтасалон у Лос-Анджэлесе, 2016
У 2016 годзе быў прадстаўлены *Lincoln Navigator Concept* — прататып Navigator’а чацвёртага пакалення — з пад’ёмнымі дзвярыма і раскладнымі прыступкамі па баках.

thumb|Lincoln Navigator IV
У красавіку 2017 года была прадстаўленая серыйная версія мадэлі чацвёртага пакалення. Прэм’ера адбылася на мотаршоу ў Нью-Ёрку. Аўтамабіль пабудаваны на новай платформе і мае цалкам алюмініевы кузаў. Сілавы агрэгат — мадэрнізаваны 3,5-літровы V6 рухавік *EcoBoost* магутнасцю 450 к.с. агрэгатаваны з 10-ступеньчатай аўтаматычнай каробкай перадач.

На мадыфікацыі *Extended* колавая база павялічана на 25 см, даўжыня кузава — на 30 см і дасягае 5,64 м. Аб’ём багажнага аддзялення за трэцім радам сядзенняў амаль 425 л. Версія таксама атрымала 22-цалёвыя колавыя дыскі замест 20-цалёвых у базавай мадэлі.

## Продажы 
## Крыніцы 
## Літаратура 
*  

## Спасылкі 
* Introducing the all-new 2018 Lincoln Navigator // lincoln.com 

Navigator
Катэгорыя:Аўтамабілі паводле алфавіта
Катэгорыя:Аўтамабілі, прадстаўленыя ў 1997
Катэгорыя:Аўтамабілі 2000-х
Катэгорыя:Аўтамабілі 2010-х
Катэгорыя:Аўтамабілі 2020-х